साथियों के साथ घर पर बैठा था, कहासुनी के बाद गोलियां बरसाईं; दोस्त के सिर में लगी
पंजाब के जिला लुधियाना में गैंगवार हुई है। कानून की धज्जियां उड़ाते हुए आज गैंगस्टर सुक्खा बाड़ेवालिया का कत्ल कर दिया गया है। सरेआम गैंगस्टरों द्वारा हैबोवाल इलाके में गोलियां बरसाई गई। इस खुंखार गैंगस्टर पर कई अवैध हथियारों व मारपीट के मामले दर्ज थे।
पंजाब के लुधियाना में गैंगस्टर सुक्खा बाड़ेवालिया की गोलियां मारकर हत्या कर दी गई। कहासुनी के बाद साथियों ने उस पर गोलियां बरसा दीं। फायरिंग के दौरान उसका साथी भी घायल हुआ है, जिसे अस्पताल में भर्ती कराया गया है।
घटना हैबोवाल इलाके के जोगिंद्र नगर की है। सुक्खा बाड़ेवालिया अपने साथी रोहित के घर की छत पर बैठा हुआ था। उनके साथ बब्बू भी मौजूद था। किसी बात को लेकर तीनों में कहासुनी हो गई। रोहित और बब्बू ने बाड़ेवालिया पर गोलियां बरसा दीं। छाती में गोली लगने से उसकी मौके पर ही मौत हो गई।
वहीं हाथापाई के दौरान सिर में गोली लगने से रोहित भी घायल हो गया। उसे DMC अस्पताल ले जाया गया है। घटना के बाद से बब्बू फरार है। सूचना पाकर पुलिस के अधिकारी मौके पर पहुंच गए। पुलिस आसपास लगे CCTV कैमरे खंगाल रही है।
पहले फायरिंग और किडनैपिंग की कोशिश हो चुकी
इससे पहले बाड़ेवालिया पर 2016 में फायरिंग और 2022 में उसकी किडनैपिंग की कोशिश हुई थी। गैंगस्टर सुक्खा बाड़ेवालिया पर हत्या, लूट, डकैती समेत कई हार्ड क्राइम के 23 मामले दर्ज हैं। वह लुधियाना पुलिस का भगोड़ा भी रहा है। कुछ समय पहले ही वह जेल से जमानत पर बाहर आया था।